
APSTIPRINU
Maltas apvienības pārvaldes vadītājs
________________E.Blinovs
Maltā, 2026.gada 5.augustā


Maltas apvienības pārvaldes 
Skolotāja palīga amata atklātā konkursa nolikums


1. Šis nolikums nosaka kārtību, kādā pretendenti piesakās uz vakanto Maltas apvienības pārvalde skolotāja palīga  amatu atklātā konkursā (turpmāk – konkurss), kā arī konkursa izsludināšanas un norises kārtību.

2. Rēzeknes novada pašvaldības mājaslapā www.rezeknesnovads.lv un NVA mājaslapā publicē sludinājumus par to, ka Maltas apvienības pārvalde izsludina atklāto konkursu uz skolotāja palīga amatu Maltas pagastā (Maltas vidusskolā), norādot papildu informācijas iegūšanas veidu.

3. Pretendentu pieteikšanās un nepieciešamo dokumentu iesniegšanas termiņš – 2026.gada 24.augustam plkst.14.00.

4. Ar konkursa nolikumu var iepazīties Rēzeknes novada pašvaldības mājaslapā www.rezeknessnovads.lv, NVA mājas lapā.
5. Kontaktpersona detalizētākas informācijas saņemšanai - Maltas apvienības pārvalde vadītājs Edgars Blinovs, tel.27870687, e-pasts: maltasapvieniba@rezeknesnovads.lv.

6. Pretendentiem jāatbilst šādām prasībām:
6.1. valsts valodas prasme atbilstoši augstākajam līmenim 1. pakāpei (C1)
6.2. prasme strādāt ar uzticētu inventāru.

7. Galvenie pienākumi:
7.1. Ievērot instrukciju par skolēnu dzīvības un veselības aizsardzību, nepieciešamības gadījumā, savas kompetences ietvaros, sniegt pirmo medicīnisko palīdzību.
7.2. Palīdzēt sākumskolas skolotājai sagatavoties nodarbībām, rotaļām, svētkiem, strādāt ar skolēnu apakšgrupām.
7.3. Skolotāja prombūtnes laikā skolotāja palīgs var tikt iesaistīts tā pienākumu pildīšanā.
7.4. Atrasties kopā ar skolēniem skolotāja prombūtnes laikā.
7.5. Izpildīt sākumskolas skolotāja sniegtos praktiskos un teorētiskos padomus darbā ar skolēniem.
7.6. Gatavot kopā ar skolotājiem materiālus nodarbībām ar skolēniem, uzkopj pēc tām, palīdz vest skolēnus uz pulciņiem, nodarbībām un citiem pasākumiem.
7.7. Palīdzēt sākumskolas skolotājam sagatavoties rotaļnodarbībām – pēc skolotāja norādījuma.
7.8. Palīdzēt izglītojamajiem īstenot sākumskolas izglītošanas programmu, lai sekmētu mācību sasniegumu paaugstināšanos.
7.9. Vadīt kopā ar skolotāju ekskursijas ārpus skolas teritorijas, kā arī būt kopā pastaigu laikā.
7.10. Veidot skolēniem kulturālu uzvedību un higiēniskās iemaņas, veikt norūdīšanās procedūras.
7.11. Savā darbībā ievērot attiecīgā skolotāja un skolas administrācijas norādījumus.
7.12. Rūpēties par izglītojumu drošību un skolas iekšējas kārtības noteikumu ievērošanu.
7.13. Nekavējoties ziņot skolas direktoram, kad konstatēta emocionāla vai fiziska vardarbība skolā vai ārpus tās.
7.14. Palīdzēt sākumskolas skolotājai pavadīt bērnus uz ēdnīcu un būt klāt ēdienreizēs.
7.15. Sagaidīt no rīta 1.-3.klašu skolēnus pie autobusa un pavadīt skolēnus pēc stundām uz autobusu.

8. Pretendenti līdz 2026.gada 24.augusta plkst.14.00 nosūta uz e-pastu maltasapvieniba@rezeknesnovads.lv vai iesniedz personīgi Maltas apvienības pārvaldē, lietvedei 3.kab., Brīvības iela 6, Malta, Maltas pagasts, Rēzeknes novadā, pieteikumu aizlīmētā aploksnē ar norādi „Konkursam uz Maltas apvienības pārvalde skolotāja palīga amatu” un kurā ir ievietoti šādi  dokumenti:
8.1. profesionālās darbības apraksts (CV);
8.2. motivācijas vēstule;
8.3. izglītību un darba pieredzi apliecinošu dokumentu kopijas;
8.4. pieteikuma anketa.

9. Pa pastu vai e-pastu nosūtīts pieteikums un tam pievienotie šī nolikuma 8.punktā minētie dokumenti tiks izskatīti, ja tie tiks saņemti līdz šī nolikuma 8.punktā noteiktajam termiņam.

10. Konkursa komisija, kuru izveido ar iestādes vadītāja rīkojumu, izskata pretendentu pieteikumus un iesniegtos dokumentus.

11. Konkursa komisijas priekšsēdētājs sasauc konkursa komisijas sēdes, nosakot to norises vietu un laiku, kā arī vada konkursa komisijas sēdes. Komisijas sēdes tiek protokolētas. Protokolu paraksta visi klātesošie konkursa komisijas locekļi.

12. Konkurss tiek organizēts divās kārtās:
12.1. konkursa pirmajā kārtā konkursa komisija izvērtē pretendentu pieteikumus un iesniegtos dokumentus un uz konkursa otro kārtu uzaicina pretendentus, kas atbilst nolikuma 6.punktā izvirzītajām prasībām, ko apliecina 8.punktā norādītie iesniegtie dokumenti;
12.2. konkursa otrajā kārtā ir intervija.

13. Komisija, atklāti balsojot, ar vienkāršu balsu vairākumu izvēlas vienu pretendentu, kurš savācis lielāko punktu skaitu un kas tiek aicināts uz interviju.

14. Komisijai ir tiesības noraidīt visus amata kandidātus, ja tie pilnībā vai daļēji neatbilst konkursa nolikumā noteiktajām prasībām.

15. Pretendenti par atklātā konkursa rezultātiem tiek informēti nosūtot informāciju uz pretendentu e-pastiem, vai telefoniski.

